13 Pyrgos - Santorini Estate | LekkeSlaap
13 Pyrgos is 'n selfsorgwoonstel op die grondvloer in Santorini Estate in Shaka's Rock aan die Dolfynkus, net 5 km noord van Durban.
13 Pyrgos is 'n grondvloerwoonstel met slaapplek vir 6 gaste in 3 slaapkamers. Daar is 2 opgeknapte badkamers, 'n kombuis, en 'n leefarea. Die hoofslaapkamer het 'n koninggrootte-bed en 'n en suite-badkamer. Die tweede slaapkamer het 'n koningingrootte-bed en daar is 2 enkelbeddens in die derde slaapkamer. Dié twee kamers deel 'n aparte badkamer met 'n stort. Gaste moet hul eie strandhanddoeke voorsien.
Die kombuis is ten volle toegerus vir selfsorg en beskik oor 'n stoof, oond, yskas-vrieskas, mikrogolf, eetgerei en breekware. Daar is ook 'n skottelgoedwasser en 'n wasmasjien. Die eetarea het sitplek vir 6 gaste en die sitkamer het 'n gerieflike sitkamerstel en 'n platskerm-TV met sekere DStv-kanale. Die sitkamer maak oop op 'n veranda en 'n beskutte gedeelte van die tuin waarin jy rustig kan ontspan by jou eie Weber-braai. Daar is ook 'n buitetafel met 6 stoele.
'n Enkel motorhuis en ekstra, oop parkeerplek is beskikbaar. Sleepwa-parkeerplek is beskikbaar in 'n oop staanplek naby die ingang. Die eenheid word daagliks skoongemaak (Sondae en openbare vakansiedae uitgesluit). En daar is 'n wasmasjien wat met munte werk in die kompleks.
Santorini is 'n veilige, omheinde kompleks met patrollies en sekuriteitswagte by die ingang. Die kompleks is kindervriendelik en bestaan uit 6 "Griekse dorpies" in 'n lowerryke tuin. Daar is 6 gemeenskaplike swembaddens, 1 tennisbaan, 'n braai-area, en 'n speelgrond met 'n klimraam naby die Thompson's Bay-gedeelte van die kompleks.